**ДОКЛАД ЗА ИЗВЪРШЕНА ПРОВЕРКА НА**

 **„БУЛКОНС ПЪРВОМАЙ“ ООД – ГР. ПЪРВОМАЙ**

 На основание Заповеди №РД-30/06.02.2019г. и №РД-279/11.10.2019г. на Директора на РИОСВ – Пловдив, на 04.11.2019г. беше извършена проверка на „Предприятие за преработка и консервиране на плодове и зеленчуци“, гр. Първомай, община Първомай, област Пловдив, ул. „Малина“ № 1, собственост на „Булконс Първомай“ ООД. Комплексната проверка от експерти на РИОСВ-Пловдив е по /фактор отпадъци и компонент води/, съгласно утвърден от Министъра на околната среда и водите „План за контролната дейност на РИОСВ-Пловдив за 2019г.”

1. **Цел на проверката**

 Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците и Закон за водите.

Обект на проверката находящ се в гр. Пловдив, ул. „Малина“ №1, община Първомай, област Пловдив, е Предприятие за преработка и консервиране на плодове и зеленчуци.

 Експерти на РИОСВ-Пловдив, извършиха проверка на следните инсталации и дейности:

1. Производствен цех
2. Складова база за суровини
3. Складова база за готова продукция
4. Площадка за съхранение на формираните от дейността на фирмата отпадъци
5. Локална пречиствателна станция

1. **Констатации от проверката по фактори и компоненти**

**Фактор „Отпадъци”**

 При направения оглед на място, а именно: гр. Първомай , община Първомай, област Пловдив, ул. „Малина” №1, се констатира , че дружеството „Булконс Първомай“ ООД формира от дейността си отпадъци, за което се представиха утвърдени от Директора на РИОСВ-Пловдив работни листове от 07.03.2017г.

 В момента на проверката се представиха отчетни книги изготвени, съгласно Приложение №1 от Наредба №1/2014г. за реда и образците, по които се предоставя информация за дейностите по отпадъците, както и реда за водене на публични регистри /ДВ,бр.51 от 2014г., посл. изм. и доп./, като същите са заверени от Директора на РИОСВ-Пловдив и се водят редовно.

 За предаване на формираните от дейността на фирмата отпадъци, се представиха договори а именно: с „Папир БГ“ ООД и „Здравко Комерс-АС“ АД .

 Дружеството представи удостоверителен документ /разписка/, от която е видно, че годишния отчет изготвен за отпадъците е изпратен до ИАОС, на 08.02.2019г.

 На територията на обекта са създадени необходимите условия за събиране на отпадъците, съгласно Закона за управление на отпадъците /ЗУО/(ДВ. бр.53 от 13 юли 2012г., посл. изм. и доп.) и подзаконовата нормативна уредба. Опасните отпадъци се съхраняват в помещение с необходимите съдове, надписани с табели, съгласно Наредба№2/2014г. за класификация на отпадъците, като същото е с бетониран под и охраняемо.

 „Булконс България“ ООД има сключен договор №695 от 23.01.2014г. за поемане на задълженията по оползотворяване на отпадъците от опаковки с „Екоколект“ АД. Представи се удостоверение №695, издадено от организацията в уверение, че фирмата участва в колективна система, по чл.14, ал.2, т.2 от ЗУО, като настоящото удостоверение важи от 01.01.2019г. до 31.12.2019г.

 Представиха се месечни справки декларациии изготвени, съгласно Приложение №15 от Наредба за определяне на реда и размера за заплащане на продуктова такса /Обн. ДВ. бр.[30](https://web6.ciela.net/Document?documentId=2136794291&dbId=0&edition=0) от 15 Април 2016г., изм. и доп. ДВ. бр.60 от 20 Юли 2018г./, за период от 01.01.2019г. до 30.10.2019г., фактури и платежни документи удостоверяващи заплатеното лицензионно възнаграждение към организацията, за гореописаният период.

**Компонент „ Води “**

 Формираните производствени отпадъчни води на обекта се отвеждат за пречистване в локална пречиствателна станция за отделяне на механични примеси – листа, люспи, семки, дръжки и др.

 При настоящата проверка е представен договор с „В и К“ ЕООД, гр. Пловдив, на основание на който пречистените отпадъчни води след ЛПСОВ се отвеждат за допречистване чрез канализационната мрежа на гр. Първомай в ГПСОВ. Договора е с № 32327/06.02.2017г.

 **ΙΙΙ. Съответствие, последващ контрол**

 Не са констатирани несъответствия на обекта с изискванията на екологичното законодателство.

Координатор на проверката, извършена на 04.11.2019г.

*Н. Кузманова*

*Извършили проверката:*

*Н. Кузманова...........................*

*Инж.Антония Духтева…………………*

*Съгласували:*

*Инж. Л. Караманова, Директор Дирекция КОС……………*

*Инж. Д.Георгиева, н-к отдел УООП………………..*

**Доц. Стефан Шилев:**

*Директор на РИОСВ-Пловдив*